**ZÁPIS č. 1**

 **Z RIADNEHO ZASADNUTIA SPRÁVNEJ RADY TASR**

 **21. januára 2020 so začiatkom o 15.00 h**

**Prítomní členovia Správnej rady:** Jozef Tuhovčák, Ladislav Mikuš, Árpád Korpás **,** Alena Mezeiová , Peter Mestický

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**---------------------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Tuhovčák. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

**1. Návrh rozpočtu TASR na rok 2020**

**2. Rôzne**

**UZNESENIE č. 1/2020:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**1. Návrh rozpočtu TASR na rok 2020**

Podľa V. Puchalu *predkladaný návrh rozpočtu na rok 2020 vychádza z návrhu príjmov a výdavkov MF SR, ktorý bol TASR doručený v súvislosti s prípravou návrhu rozpočtu verejnej správy na rok 2020-2022 v mesiaci apríl 2019. Vzhľadom na zmeny, ktoré nastali po tomto období bol tento návrh modifikovaný.*

*Predkladaný návrh rozpočtu TASR uvedený v prílohe č. 1 je zostavený na úrovni hlavných kategórií, kategórií a položiek v štruktúre príjmov a výdavkov platnej rozpočtovej klasifikácie v súlade s Opatrením MF SR z 8. decembra 2004 č. MF/010175/2004-42 v znení neskorších dodatkov, ktorým sa ustanovuje druhová, organizačná a ekonomická klasifikácia.*

*Návrh rozpočtu je spracovaný v súlade so všeobecne záväznými právnymi predpismi a vychádza z informácií a zmien známych v období, kedy sa návrh zostavoval, pri dodržaní zásad hospodárnosti, efektívnosti a účelovosti.*

*Do návrhu rozpočtu boli zapracované príjmy a výdavky súvisiace s predpokladaným plánom činnosti Tlačovej agentúry v roku 2020.*

*Ako vyplýva z návrhu rozpočtu jeho príjmová časť sa i v nasledujúcom roku bude skladať z dvoch hlavných zdrojov: sú to príjmy z predaja spravodajstva a príjmy zo štátneho rozpočtu. Okrem uvedených zdrojov vstupujú do celkovej výšky príjmov rozpočtovaných na rok 2020 tiež príjmy z podnájmu, ďalej úroky z omeškania, úroky z účtov, ostatné nedaňové príjmy (napr. splátky škôd) a zostatok prostriedkov z predchádzajúceho roku.*

*Na základe týchto skutočností bola príjmová časť na rok 2020 zostavená v celkovej výške 5 739 525 Eur.*

*Výdavková časť rozpočtu v celkovej výške 5 493 095 Eur zahrňuje výdavky na mzdy, odvody, tovary a služby a investície.*

*Ako vyplýva z predkladaného návrhu rozpočet Tlačovej agentúry na rok 2020 je zostavený s celkovým prebytkom vo výške 246 430 Eur.*

V. Puchala členom Správnej rady detailne opísal jednotlivé kapitoly rozpočtu.

Predseda SR TASR J. Tuhovčák sa poďakoval V. Puchalovi a otvoril diskusiu.

Po skončení diskusie J. Tuhovčák predložil návrh na uznesenie.

**UZNESENIE č. 2/2020:**

SR TASR schválila rozpočet TASR na rok 2020.

ZA: 5 PROTI: 0 ZDRŽAL SA: 0

**Uznesenie bolo prijaté.**

**----------------------------------------------------------------------------------------------------------------------------------------------------**

**2. Rôzne**

GR TASR V. Puchala predložil Správnej rade TASR návrh Zmluvy o poskytovaní služieb vo verejnom záujme s Ministerstvom kultúry SR, ako aj návrh Dodatku č.1 k zmluve o poskytovaní služieb vo verejnom záujme.

Po prediskutovaní detailov zmluvy predložil J. Tuhovčák návrh na uznesenie.

**UZNESENIE č. 3/2020:**

SR TASR schválila návrh Zmluvy o poskytovaní služieb vo verejnom záujme spolu s návrhom Dodatku č.1 k zmluve o poskytovaní služieb vo verejnom záujme.

ZA: 5 PROTI: 0 ZDRŽAL SA: 0

**Uznesenie bolo prijaté.**

Členovia Správnej rady TASR sa dohodli na najbližšom termíne rokovania 25. februára 2020 o 15:00.

Predseda SR TASR J. Tuhovčák v súlade s Rokovacím poriadkom SR TASR ukončil zasadnutie rady.

Bratislava, 21. januára 2020

Zapísal:

Jozef Tuhovčák v.r.